钦定古今图书集成/历象汇编/庶征典/第028卷 > 亢宿
## 钦定古今图书集成/历象汇编/庶征典/第028卷 > 亢宿

亢四星，名天府，一名“天庭”，总领四海，名“火星”，春夏水，
秋冬金暗，国内乱弱；大明，天下安宁。日月蚀亢，中国
有事。五星犯亢逆行，君忧失国，大臣不用。木星守留
三十日已上，有赦，年丰；久守，其国米贵，人多疾病水
灾。木与火星同，谷不成，人死，如草木水灾。火星守，多
雨，天下兵尽返大起。水星守其分，米贵；久守，多病，大
水灾也。土星守，万物不成，多病。金星守，天下道不通，
兵起，盗贼，水灾伤人。金星行入南上道，五谷伤；赤色，
旱，人流走。彗、孛犯之，其国兵起，大臣作乱。一年月晕
围光，士卒自将，百里不遂，士卒死。